Basqal Dövlət Tarix-Mədəniyyət Qoruğu

Basqal Dövlət Tarix-Mədəniyyət Qoruğu — Azərbaycanda İsmayıllı rayonunun Basqal qəsəbəsində yerləşən tarix mədəniyyət qoruğu.

Qoruğun ərazisində bir neçə tarixi abidə, qədim mülklər qorunur. Bundan başqa burada bir muzey də fəaliyyət göstərir.

 Haqqında 
Basqal Dövlət Tarix-Mədəniyyət Qoruğu 1989-cu ildə yaradılıb. Sahəsi 76 hektardır.

Qoruğun ərazisində orta əsrlərə aid Basqal qalası, Qoşabulaq, Dəmirçibazar, Dərəməhəllə, Xarabiyan, Kələküçə, Qəlibgah, Çayqırağı kimi tarixi küçələr və Bazar meydanı yerləşir. Bundan başqa burada IX–XIX əsrlərə Şeyx Məhəmməd məscidi, Hacı Bədəl məscidi, Basqal hamamı və tarixi mülklər qorunur.

1531-ci ilə aid edilən Şeyx Məhəmməd məscidi Pir çinar, Pir bulaq və orta əsrlərdə salınmış Xarabiyan qəbiristanlığı ilə kompleks təşkil edir.

Qoruğun ərazisində XVI–XVII əsrlərə aid Basqal hamamı bərpa olunub və hazırda Hamam muzeyi kimi fəaliyyət göstərir. Muzeyin kolleksiyasında hamama getmək və hamamda çimmək ənənələrini əks etdirən bir çox qədim əşyalar var.

 Həmçinin bax 
 Yuxarı Baş Dövlət Tarix-Memarlıq Qoruğu
 İçərişəhər Dövlət Tarix-Memarlıq Qoruğu İdarəsi

 İstinadlar 

Kateqoriya:Azərbaycanın tarix-memarlıq qoruqları
Kateqoriya:1989-cu ildə yaradılmış qoruq əraziləri